gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8535, del 25-04-2019 (2019/3850)

RESOLUCIÓ de 10 d'abril de 2019, de la directora general d'Universitat, Investigació i Ciència, per la qual es dona publicitat a les subvencions concedides per la Conselleria d'Educació, Investigació, Cultura i Esport en l'exercici 2019.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8535

Data del DOGV
:   25-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3850


Data del document
:   10-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 10 d'abril de 2019, de la directora general d'Universitat, Investigació i Ciència, per la qual es dona publicitat a les subvencions concedides per la Conselleria d'Educació, Investigació, Cultura i Esport en l'exercici 2019. [2019/3850]  
De conformitat amb el que preveu l'article 18 de la Llei 38/2003, de 17 de novembre, general de subvencions, es dona publicitat a les subvencions concedides, en el marc de l'Ordre 86/2016, de 21 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions del programa per a la promoció de la investigació científica, el desenvolupament tecnològic i la innovació a la Comunitat Valenciana, i Resolució d'1 d'agost de 2018, de la Conselleria d'Educació, Investigació, Cultura i Esport, per la qual es convoquen, per a l'exercici 2019, subvencions per a la promoció de la investigació científica, el desenvolupament tecnològic i la innovació a la Comunitat Valenciana, a càrrec de la línia pressupostària S4015000 del Programa pressupostari 542.50 «Investigació, Desenvolupament Tecnològic i Innovació», de la Conselleria d'Educació, Investigació, Cultura i Esport, que s'indiquen a continuació.  
  
València, 10 d'abril de 2019.- La directora general d'Universitat, Investigació i Ciència: Josefina Bueno Alonso.
Diari Oficial de la Generalitat Valenciana


Sumari del DOGV 8486, del 14-02-2019 (2019/1181)

Informació pública de la sol·licitud d'ocupació temporal de via pecuària en el terme municipal de Vallibona.
------------------------------------------------------------------------------------------------------------

### Dades del document

Número de DOGV
:   8486

Data del DOGV
:   14-02-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/1181


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'ocupació temporal de via pecuària en el terme municipal de Vallibona. [2019/1181]  
Es tramita en aquesta Direcció Territorial l'autorització per a l'ocupació temporal de domini públic en la via pecuària número 1, Canyada Real de l'Assagador al Turmell, del terme municipal de Vallibona (Castelló), amb motiu de la petició d'autorització formulada per l'Ajuntament de Vallibona per a executar el projecte «Millora paviment del camí rural Vallibona-Rossell» (expedient: STMA/SF/VP/136/2018).  
  
L'objecte de l'autorització de l'ocupació temporal és el reasfaltat del camí rural que comunica Vallibona amb Rossell en el tram comprés entre l'entrador al Mas de l'Hostalàs i el límit de tots dos termes.  
  
De conformitat amb el que es disposa en l'article 33 de la Llei 3/2014, d'11 de juliol, de vies pecuàries de la Comunitat Valenciana i l'article 83 de la Llei 39/2015, d'1 d'octubre, del procediment administratiu comú de les administracions públiques, s'obri informació pública durant el termini d'un mes, comptat a partir de l'endemà de la publicació del present anunci en el Diari Oficial de la Generalitat Valenciana, perquè qualsevol persona física o jurídica puga examinar l'expedient i formular per escrit les al·legacions que estime pertinent, en les dependències del Servei Territorial de Medi Ambient, de la Direcció Territorial d'Agricultura, Medi Ambient, Canvi Climàtic i Desenvolupament Rural de Castelló, situades en l'av. Germans Bou, núm. 47, edifici PROP.  
  
Castelló de la Plana, 8 de novembre de 2018.- El director territorial: Antoni Lluís García Sanz.
Diari Oficial de la Generalitat Valenciana


Sumari del DOGV 8549, del 16-05-2019 (2019/3914)

Notificació de la sentència dictada en el judici verbal número 183/2015.
------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3914


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 183/2015. [2019/3914]  
Demandant: Comunitat de Propietaris dels Garatges de l'Edifici Bahía.  
Procurador: Antonio Merlos Sánchez.  
Demandat: David Valderrey Pérez.  
Matèria estadística: verbals de propietat horitzontal.  
M.ª Amparo Marco Martínez-Arenas, lletrada de l'Administració de justícia del Jutjat de Primera Instància número 3 de Torrevieja, faig saber que en el procés de judici verbal seguit en aquest jutjat amb el número 183/2015 s'ha dictat amb data 17 de juny de 2016 una sentència que té la part dispositiva, literalment, com segueix:  
  
«Dispositiva  
Estime la demanda interposada per la Comunitat de Propietaris dels Garatges de l'Edifici Bahía, situada a Torrevieja, carrer Bergantín, número 37, representada pel procurador senyor Merlos Sánchez, contra David Valderrey Pérez, i dispose el següent:  
Primer. Condemnar el demandat David Valderrey Pérez a pagar a l'actora la quantitat de 1817,56 euros.  
Segon. Condemnar el demandat David Valderrey Pérez a pagar a l'actora, sobre aquesta quantitat, un interés equivalent al legal dels diners des del moment de la interposició de la demanda.  
Tercer. Condemnar el demandat David Valderrey Pérez a pagar les costes processals.  
Notifiqueu aquesta sentència a les parts, fent-los saber que és ferma i que no s'hi pot interposar cap recurs.  
Inseriu-ne l'original en el llibre de sentències.  
Aquesta és la meua sentència, de la qual cal expedir un testimoniatge perquè s'unisca a les actuacions, que pronuncie, mane i firme.»  
  
I en compliment del que s'estableix en l'article 497.2 de la Llei d'enjudiciament civil, perquè servisca de notificació a David Valderrey Pérez, en parador ignorat, i amb la sol·licitud que ens siga remesa una còpia d'aquest ofici, expedisc aquest edicte.  
  
Torrevieja, 13 d'abril de 2018.- La lletrada de l'Administració de justícia: M.ª Amparo Marco Martínez-Arenas.
Diari Oficial de la Generalitat Valenciana


Sumari del DOGV 8622, del 28-08-2019 (2019/7299)

Notificació de la sentència dictada en el judici verbal número 329/2018.
------------------------------------------------------------------------

### Dades del document

Número de DOGV
:   8622

Data del DOGV
:   28-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7299


Organisme emissor
:   Jutjat de Primera Instància Número 3 de Villena

Tipus de document
:   Edicte

Notificació de la sentència dictada en el judici verbal número 329/2018. [2019/7299]  
Demandant: Buildingcenter SAU.  
Procurador: Lorenzo Christian Ruiz Martínez.   
Advocada: Carlota García Ortiz.   
Demandat: ignorats ocupants de l'immoble situat a Villena (Alacant), al carrer de Ferri, número 16, planta quarta, porta esquerra.  
  
Noelia Egea Martínez, lletrada de l'Administració de justícia del Jutjat de Primera Instància i Instrucció número 3 de Villena, faig saber que en aquest jutjat se segueix judici verbal (desnonament precari) número 329/2018, a instàncies de Buildingcenter, SAU, contra ignorats ocupants de l'immoble situat a Villena (Alacant), al carrer de Ferri, número 16, planta quarta, porta esquerra, en el qual s'ha dictat sentència en data 6 de juny de 2019, la còpia íntegra de la qual queda a la disposició de la part en aquesta oficina judicial, i se li fa saber que contra aquesta es pot interposar un recurs d'apel·lació en el termini de vint dies a comptar des de la publicació d'aquest edicte.  
I, atés que aquests demandats, ignorats ocupants de l'immoble situat a Villena (Alacant), al carrer de Ferri, número 16, planta quarta, porta esquerra, estan en parador ignorat, s'expedeix aquest edicte a fi que els servisca de notificació en forma.  
  
Villena, 2 de juliol de 2019.- La lletrada de l'Administració de justícia: Noelia Egea Martínez.
Diari Oficial de la Generalitat Valenciana


Sumari del DOGV 8670, del 05-11-2019 (2019/10723)

CORRECCIÓ d'errades de la Resolució de 15 de juny de 2018, del director de l'Agència Valenciana de Foment i Garantia Agrària, per la qual es convoquen per a l'exercici 2018 ajudes per a la cooperació en el marc del Programa de desenvolupament rural de la Comunitat Valenciana 2014-2020, per a projectes de cooperació relacionats amb les experiències de centrals de compra innovadores, especialment vinculades a figures de qualitat diferenciada i producció ecològica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8670

Data del DOGV
:   05-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10773


Data del document
:   29-10-2019

Organisme emissor
:   Agència Valenciana de Foment i Garantia Agrària

Tipus de document
:   Correcció d'errades

Correcció d'errades

 Descriptors 

:   * Agència Valenciana de Foment i Garantia Agrària
    * ajuda pública

CORRECCIÓ d'errades de la Resolució de 15 de juny de 2018, del director de l'Agència Valenciana de Foment i Garantia Agrària, per la qual es convoquen per a l'exercici 2018 ajudes per a la cooperació en el marc del Programa de desenvolupament rural de la Comunitat Valenciana 2014-2020, per a projectes de cooperació relacionats amb les experiències de centrals de compra innovadores, especialment vinculades a figures de qualitat diferenciada i producció ecològica. [2019/10664]  
En el Diari Oficial de la Generalitat Valenciana número 8322, de 21 de juny de 2018, s'ha publicat la disposició de referència, i com que s'hi detectat una errada, d'acord amb el que estableix l'article 109.2 de la Llei 39/2015, d'1 d'octubre, del procediment administratiu comú de les administracions públiques, se'n fa la rectificació en els termes següents:  
  
En el punt tercer, apartat 2, on diu:  
«...es farà amb càrrec a la Secció 12, entitat 91, Agència Valenciana de Foment i Garantia Agrària, línia SO832000...»;  
  
Ha de dir:  
«...es farà amb càrrec a la secció 12, entitat 91, Agència Valenciana de Foment i Garantia Agrària, línia SO833000...».  
  
València, 29 d'octubre de 2019.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 8568, del 12-06-2019 (2019/5344)

RESOLUCIÓ de 21 de maig de 2019, de la Conselleria d'Hisenda i Model Econòmic, per la qual s'autoritza una transferència de crèdits del capítol 1, «Despeses de personal», entre programes de la Conselleria de Sanitat Universal i Salut Pública, per import de 33.659,89 euros. Expedient 10.005/19-048.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8568

Data del DOGV
:   12-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5344


Data del document
:   21-05-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de maig de 2019, de la Conselleria d'Hisenda i Model Econòmic, per la qual s'autoritza una transferència de crèdits del capítol 1, «Despeses de personal», entre programes de la Conselleria de Sanitat Universal i Salut Pública, per import de 33.659,89 euros. Expedient 10.005/19-048. [2019/5344]  
La Conselleria de Sanitat Universal i Salut Pública ha proposat determinades modificacions de la plantilla que afecten fonamentalment llocs de la Direcció Territorial de València, i suposen la creació de dos nous llocs en el programa 411.10, Direcció i serveis generals i la reclassificació d'altres llocs ja existents, tant en aquest programa com en els programes 412.10, 413.10 i 411.70, a finançar mitjançant l'amortització dels corresponents llocs. L'efecte net d'aquests canvis en cadascun dels programes implica transferències de crèdits del capítol 1, «Despeses de personal», entre programes per import total de 33.659,89 euros.  
  
A aquest efecte, i en virtut del que es disposa en els articles 21 i 24 de la Llei 28/2018 de pressupostos de la Generalitat per a l'exercici 2019, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en les aplicacions i per imports següents:  
  
Aplicació Import  
82.48.53.849,70.1 14.905,03  
48.14.65.529.02.5 18.754,86  
Total minoracions 33.659,89  
  
  
Segon  
S'autoritza un augment de crèdit en les aplicacions i pels imports que es detallen a continuació:  
  
Aplicació Import  
44.67.24.567.46.1 31.435,59  
52.04.62.510.69.4 2.224,30  
Total augments 33.659,89  
  
  
València, 21 de maig de 2019.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8631, del 10-09-2019 (2019/8525)

DECRET 177/2019, de 6 de setembre, del Consell, de cessament de Miguel Ginés Vilar com a director general de l'Agència Valenciana d'Avaluació i Prospectiva.
------------------------------------------------------------------------------------------------------------------------------------------------------------

### Dades del document

Número de DOGV
:   8631

Data del DOGV
:   10-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8525


Data del document
:   06-09-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * Conselleria d'Educació, Investigació, Cultura i Esport

DECRET 177/2019, de 6 de setembre, del Consell, de cessament de Miguel Ginés Vilar com a director general de l'Agència Valenciana d'Avaluació i Prospectiva. [2019/8525]  
D'acord amb l'article 8.1 de la Llei 5/2006, de 25 de maig, de creació de l'Agència Valenciana d'Avaluació i Prospectiva, oït el Comité de Direcció de l'AVAP, a proposta de la consellera d'Innovació, Universitats, Ciència i Societat Digital, prèvia deliberació del Consell, en la reunió de 6 de setembre de 2019,  
  
  
DISPOSE  
  
El cessament, amb efectes del 15 de setembre de 2019, de Miguel Ginés Vilar com a director general de l'Agència Valenciana d'Avaluació i Prospectiva, agraint-li els serveis prestats.  
  
València, 6 de setembre de 2019  
  
El president de la Generalitat,  
XIMO PUIG I FERRER  
  
La consellera d'Innovació, Universitats, Ciència i Societat  
CAROLINA PASCUAL VILLALOBOS
Diari Oficial de la Generalitat Valenciana


Sumari del DOGV 8504, del 12-03-2019 (2019/1726)

Notificació de la sentència dictada en el rotlle d'apel·lació número 62/2018.
-----------------------------------------------------------------------------

### Dades del document

Número de DOGV
:   8504

Data del DOGV
:   12-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1726


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 62/2018. [2019/1726]  
La Secció Sisena de l'Audiència Provincial de València, ha dictat en el rotlle d'apel·lació número 62/2018 la resolució amb l'encapçalament i part dispositiva següents :  
  
«Rotlle d'apel·lació número 62/2018  
Sentència número 522  
València, 30 de novembre de 2018  
La Secció Sisena de l'Audiència Provincial de València ha vist en grau d'apel·lació les actuacions de judici verbal número 754/2016, seguides davant del Jutjat de Primera Instància número 1 de Llíria, entre parts; d'una com a demandada-apel·lant i impugnada Juan Antonio Medina Barberan, Francisca Terrasa Salinas i Jorge Medina Rodríguez representada, i d'una altra, com a demandant-apel·lada i impugnant Francisco José Vicente Rodríguez, representada.  
És ponent María-Eugenia Ferragut Pérez.  
Dispositiva  
1. Desestime el recurs interposat per Juan Antonio Medina Barberan, Francisca Terrasa Salinas i Jorge Medina Rodríguez.  
2. Desestime la impugnació formulada per Francisco José Vicente Rodríguez.  
3. Confirme la sentència apel·lada.  
4. Impose a l'apel·lant les costes del seu recurs i a l'impugnant les causades per la seua impugnació.  
5. Decrete la pèrdua del depòsit constituït per a recórrer.  
Aquesta sentència és ferma.  
D'altra banda, torneu al Jutjat de procedència les actuacions originals amb certificació d'aquesta resolució per a la seua execució i compliment.  
Així, aquesta és la meua sentència, que dispose i signe.»  
  
Perquè es publique en el Diari Oficial de la Generalitat Valenciana, a fi de notificar la part incompareguda demandada-apel·lada, Francisca Terrasa Salinas.  
  
València, 20 de febrer de 2019.- La lletrada de l'Administració de justícia: Inmaculada C. Ripollés Martínez.
Diari Oficial de la Generalitat Valenciana


Sumari del DOGV 8699, del 17-12-2019 (2019/11691)

RESOLUCIÓ de 24 de novembre de 2019, de la Direcció General de Centres Docents per la qual se cita a termini els interessats en el procediment ordinari número 4/000311/6610-AF a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11992


Organisme emissor
:   Conselleria d'Educació, Cultura i Esport

Tipus de document
:   Resolució

RESOLUCIÓ de 24 de novembre de 2019, de la Direcció General de Centres Docents per la qual se cita a termini els interessats en el procediment ordinari número 4/000311/6595-XA a comparéixer en la via jurisdiccional. [2019/11448]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu a continuació:  
  
1. Recurrents: Fomento de Centros de Enseñanza S.A.  
2. Interessats: afectats per la interposició d'aquest recurs en l'expedient administratiu.   
3. Descripció: Resolució de 30 de juliol de 2019, de la Conselleria d'Educació, Cultura i Esport, per mitjà de la qual es resolen els expedients de concerts educatius a la Comunitat Valenciana d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV núm. 8605, de 2 d'agost de 2019).  
4. Referència del tribunal: Procediment Ordinari núm. 4/000311/7005-QW  
NIG: 46739-30-4-9150-1333307.  
  
D'acord amb el que es preveu en l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient de referència i citar a termini els interessats en els procediments descrits a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.  
  
  
València, 24 de novembre de 2019.- El director general de Centres Docents: José Joaquín Carrión Candel.
Diari Oficial de la Generalitat Valenciana


Sumari del DOGV 8577, del 25-06-2019 (2019/5346)

Notificació de la sentència dictada en el procediment ordinari número 570/2018.
-------------------------------------------------------------------------------

### Dades del document

Número de DOGV
:   8577

Data del DOGV
:   25-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5346


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 570/2018. [2019/5346]  
En aquest procediment judici ordinari seguit a instàncies de CaixaBank contra Kevin Mauricie Farr s'ha dictat sentència, el tenor literal de la qual és el següent:  
  
«Sentencia número 112/2019  
Jutgessa que la dicta: Ana Verdejo López  
Lloc: Dénia  
Data: 6 de maig de 2019  
Part demandant: DSSV SARL (successor CaixaBank, SA)  
Advocat: Antonio Morenilla Moreno  
Procurador: Vicente Miralles Morera  
Part demandada: Kevin Mauricie Farr  
Objecte del judici: contractes en general  
Vistes per Ana M. Verdejo López, magistrada jutgessa del Jutjat de Primera Instància número 4 d'aquesta ciutat i el seu partit, aquestes actuacions de judici ordinari seguides davant d'aquest jutjat, assenyalades amb el número 570/2018 a instàncies de DSSV SARL, representada pel procurador Vicente Miralles Morera, contra Kevin Maurice Farr, declarat en rebel·lia processal.  
Dispositiva  
Que he d'estimar la demanda formulada per DSSV SARL, representada pel procurador Vicente Miralles Morera, contra Kevin Maurice Farr, declarat en rebel·lia processal, i en conseqüència:  
1. Es declara el venciment anticipat del contracte de préstec hipotecari entre les parts (número 9725.547.771971-98), tot això per causa de l'incompliment greu i essencial de l'obligació de pagament del deutor, així com la pèrdua del benefici del termini.  
2. Es condemna la part deutora al pagament de la quantitat de cent trenta-dos mil tres-cents huitanta-quatre euros amb quaranta-cinc cèntims (132.384,45 euros) més els interessos remuneratoris que es generen al tipus pactat des de la presentació de la demanda i fins al dictat de la sentència, i a partir d'aquesta els interessos establits en l'article 576 de la Llei d'enjudiciament civil fins al pagament complet.  
  
3. Tot això amb expressa condemna en costes a la part demandada. Contra aquesta sentència s'hi pot recórrer en segona instància davant de l'Audiència Provincial d'Alacant mitjançant la interposició d'un recurs d'apel·lació en el termini de vint dies.  
Aquesta és la meua sentència, de la qual es portarà un testimoniatge a les actuacions que l'han motivada, que pronuncie, mane i firme.»  
  
Publicació. Aquesta sentència ha sigut donada, llegida i publicada per la magistrada jutgessa, Ana M. Verdejo López, que la va dictar en audiència pública, en el mateix dia de la data. En done fe.  
S'indica que la publicació ha sigut demanada per CaixaBank, SA, i que la publicació és a càrrec seu.  
  
Dénia, 6 de maig de 2019.- La lletrada de l'Administració de justícia: Dunia María Valero Morant.